钦定古今图书集成/明伦汇编/官常典/第755卷 > 王士杰 段见锦 杨明盛〈子一甲〉魏崇治
## 钦定古今图书集成/明伦汇编/官常典/第755卷 > 王士杰 段见锦 杨明盛〈子一甲〉魏崇治

萧时显　、高拱极　、杨士俊　、尹梦旗　、尹梦符　、冯大成　、杨宪　、单国祚、

按《明外史忠义传》：“王士杰，崇祯末任太和县丞，有治
才。太和为大理附郭县，沙定洲反，围其城，士杰佐上
官毕力捍御。城陷，士杰死于城上。同死者，大理府教
授段见锦、经历杨明盛、司狱魏崇治。而明盛子一甲
亦从父死。故永昌府同知萧时显既解任，以道阻，寓
居大理，亦自经。其士人同死者，举人则高拱极投池”
死，杨士俊同母、妻及妹自焚死。诸生则尹梦旗、梦符、
冯大成倡义助守，骂贼死。杨宪偕妻女、子妇、侄女、孙
女、弟妇一门自焚死。人称“太和”节义为独盛云。有单
国祚者，会稽人，为通海典史。城陷，握印坐堂皇，骂贼，
被杀。印犹在握，县人葬之诸葛山下。